  Виталий Пронин Туспуктэмъёсты висъя 24 ар, но пӧртэм аръёсы лэсьтэм фотоосты ӵошатыса, адӟиськом, тус гинэ воштӥськемын: советской плакатъёс, дэри урамъёс интые адӟисько ӵошкыт асфальт, выль коркаос, нош 1993-тӥ арын быдэ вуэм егитъёсты вошто ини соослэн нылпиоссы...Кузебай Герд нимо Йӧскалык музейын усьтӥськиз «Дырвырӟон: удмурт егитъёслэн быдэ вуон йылолъёссы» адӟытон. Ужрадэз радъязы Эстон литературной музейын ужась Николай Анисимов, Эстон йӧскалык музейысь тодосчиос Светлана Карм, Арп Карм но Тарту университетысь профессор Эва Тулуз. Адӟытонын возьматэмын Татарстанысь Агрыз ёросысь Варклед-Бӧдья гуртысь егитъёслэн 1993-тӥ но 2017-тӥ аръёсы кураськонзы (вӧсяськон понна сиён-юон бичаса коркась корка ветлон). 2 нимаз группаос туспуктылӥзы но видео лэсьтӥзы Эру карон (пиослэн быдэ вуонзы) но Акашка (нылъёслэн быдэ вуонзы) йылолъёсты. Котькудӥз группа ужамын ас дырызлы тупась техникаен: 1993-тӥ арын - плёнкаен фотоаппарат, 2017-тӥ арын - цифровой. Туспуктэмъёсты висъя 24 ар, но пӧртэм аръёсы лэсьтэм фотоосты ӵошатыса, адӟиськом, тус гинэ воштӥськемын: советской плакатъёс, дэри урамъёс интые адӟисько ӵошкыт асфальт, выль коркаос, нош 1993-тӥ арын быдэ вуэм егитъёсты вошто ини соослэн нылпиоссы... - Кылем арын Николай Анисимовлэсь Интернетысь Эру карон, Акашка сярысь фотооссэ адӟыса, тодам шуак азьлоез пуксиз. Мон тае куке но ваньзэ адӟи ни вал: сыӵе ик ведраос, айшетъёс, дэремъёс... - шуиз ужрадэз дасясь Светлана Карм. - Озьы малпан кылдӥз: ӵошатоно 1993-тӥ но 2017-тӥ аръёсы радъяськем вӧсяськонъёсты. Варклед-Бӧдьялан кадь быдэ вуон йылол одӥг гинэ, таӵеез нокытын ӧвӧл ни. Адӟытон радъямын 5 кылын.Со дыре ик та выставка обряд сярысь гинэ ӧвӧл. Татысь адӟыны луэ удмуртъёслэсь улонзэс: юрт котырзэс, пӧраськемъёссэс. Малпасько, выставка юрттоз быдэс дуннеез удмурт калыкен тодматыны. Адӟытон радъямын 5 кылын. Сое учкизы ни Эстониын но Варклед-Бӧдья гуртын. - Глобализация сям-йылолъёс понна ӵемысь ӟечен уг берытскы. Асьмелы вӧсяськонъёсты ас пушкытӥмы поттыны кылдӥз на вал ке, али налпиосмы йылолъёс шоры воксё мукет синмын учко ини. Ӧжыт интыосын возисько на вашкала сям-йылолъёс. Та адӟытон туж пайдаё но тунсыко луэ будӥсь нылпиосмылы. - шуиз культурая но туризмъя министр Владимир Соловьёв. Ужрадэз радъязы Эстон литературной музейын ужась Николай Анисимов, Эстон йӧскалык музейысь тодосчиос Светлана Карм, Арп Карм но Тарту университетысь профессор Эва Тулуз.Ужрадэз Варклед-Бӧдья гуртысь «Инвис» фольклор ансамбль шулдыртӥз: нылкышноос кырӟазы, эктӥзы, «Гершыд шулдыръяськонэз» но мукет шудонъёсты возьматӥзы. Е. Михайлова шумпотонзэ вераз: - Милемыз, гурт калыкез, трос тодосчиос снимать карыны ветлӥзы ини. Азьвыл паймиськомы вал, мар меда сокем милемлы паймо шуыса. Анайёсмы но, асьмеос но кураськыса ветлӥм, нылпиосмы но солэсь уг палэнско. Берло гинэ валатӥськимы: таӵе йылолмес ми гинэ утьыны быгатӥлляммы, таӵеез нокытын ӧвӧл ни! Бадӟым тау ужрадэз радъясьёслы. Ужрадэз Варклед-Бӧдья гуртысь «Инвис» фольклор ансамбль шулдыртӥз.Адӟытон вуоз на Францие, Венгрие но Финляндие. Сюресэз кузь но пайдаё мед луоз, угось таӵе йылолъёсты адӟыны тросэз туспуктэмъёсысь гинэ на быгато. Любовь МихайловаТуспуктӥз Александр Солопов  